Държавен вестник, бр. 46, 2019 г., стр. 9

БРОЙ  46	
Д Ъ Р Ж А В Е Н  В Е С Т Н И К 	
СТР.  9  
низации, имащи отношение към изпълнението 
на политиките, финансирани от фондовете за 
програмния период 2021 – 2027 г.
(8) Работните групи по ал. 1 приемат вът­
решни правила за дейността си, изготвени от 
съответното водещо ведомство.
(9) Членовете по ал. 4, т. 9 – 14 и ал. 5 
представят информация относно дейността на 
съответната работна група на организациите, 
които са ги излъчили.
Чл. 8. Българската академия на науките, 
Съветът на ректорите на висшите училища 
в Република България и Селскостопанската 
академия определят по един основен и по 
двама резервни членове в състава на всяка 
от работните групи по чл. 7, ал. 1.
Чл. 9. (1) Юридическите лица с нестопан­
ска цел за общественополезна дейност по 
чл. 7, ал. 4, т. 14 и ал. 5 трябва да отговарят 
на следните общи критерии:
1. да са регистрирани по реда на Закона 
за юридическите лица с нестопанска цел 
като юридически лица с нестопанска цел за 
осъществяване на общественополезна дейност 
най-малко 2 години преди момента на пода­
ване на заявление за участие в процедурата 
за избор;
2. да са действащи и активно осъщест­
вяващи целите си не по-малко от 2 години 
към момента на подаване на заявлението за 
участие в процедурата за избор;
3. да притежават опит в разработването/
изпълнението/мониторинга или оценката на 
стратегии/програми или политики;
4. да притежават опит в разработването/
изпълнението/мониторинга или оценката на 
Националната стратегическа референтна рам­
ка/Споразумението за партньорство/програми 
или проекти, финансирани със средства от 
Европейския съюз;
5. в тях да членуват поне 3 местни ини­
циативни групи и/или местни инициативни 
рибарски групи, действащи и активно осъщест­
вяващи целите си не по-малко от една година 
към момента на подаване на заявлението за 
участие в процедурата за избор.
(2) Критерият по ал. 1, т. 4 се прилага само 
за лицата по чл. 7, ал. 4, т. 14, букви „а“ – „г“ 
и ал. 5, а критерият по ал. 1, т. 5 – за лицата 
по чл. 7, ал. 4, т. 14, буква „д“.
(3) Лицата по ал. 1 не може да членуват в 
представителните организации на работода­
телите и на работниците и служителите на 
национално равнище, признати от Министер­
ския съвет по реда на Кодекса на труда, както 
и в национално представителните организа­
ции на и за хората с увреждания, признати 
от Министерския съвет по реда на Закона за 
хората с увреждания.
(4) Лицата по ал. 1 се избират при условия 
и по ред съгласно приложение № 2. Избраните 
лица определят общо за съответната група един 
основен член и до трима резервни членове 
за участие в състава на съответната работна 
група по чл. 7, ал. 1.
(5) Всеки от определените основни и ре­
зервни членове по ал. 4 трябва да отговаря 
на следните условия:
1. да не е осъждан за престъпление с влязла 
в сила присъда, освен ако е реабилитиран;
2. да има минимум 2 години опит в сферата 
на дейност на лицата, за чийто представител 
е номиниран;
3. да има опит в разработването/изпълне­
нието/мониторинга или оценката на Наци­
оналната стратегическа референтна рамка/
Споразумението за партньорство/програми 
или проекти, финансирани със средства от 
Европейския съюз;
4. да е служител или да е член на върховен 
орган или на управителен орган на някое от 
лицата по ал. 4.
Чл. 10. (1) Всяка от работните групи по 
чл. 7, ал. 1:
1. отговаря за изготвянето на проекта на 
съответната програма;
2. внася чрез ръководителя на водещото 
ведомство или чрез ръководителя на първо­
степенния разпоредител с бюджетни средства, в 
чиято структура е водещото ведомство, приори­
тетите на съответната програма за разглеждане 
от Съвета за координация при управлението 
на средствата от Европейския съюз;
3. анализира приоритетите на Република 
България и секторните стратегии в областта 
на съответната програма и при необходимост 
изготвя мотивирано предложение до Съвета за 
координация при управлението на средствата 
от Европейския съюз за включване на допъл­
нителни приоритети и мерки в програмата;
4. осигурява съответствието на програмата 
с принципите на партньорство и многосте­
пенно управление, както и с приложимото 
европейско и национално законодателство;
5. следи за изпълнението на тематичните 
отключващи условия в съответните сектори и 
предоставя информация за напредъка в изпъл­
нението им на работната група по чл. 3, ал. 1;
6. осъществява мониторинг на промените в 
европейското законодателство, като отразява 
необходимите промени и актуализира проекта 
на програма;
7. внася чрез ръководителя на водещото 
ведомство или чрез ръководителя на първо­
степенния разпоредител с бюджетни средства, 
в чиято структура е водещото ведомство, про­
екта на програма за разглеждане от Съвета за 
координация при управлението на средствата 
от Европейския съюз;
8. изпълнява и други задачи, възложени є 
със съответната заповед по чл. 7, ал. 6.
(2) Работните групи по чл. 7, ал. 1 се отчитат 
за работата си пред ръководителя на съот­
ветното водещо ведомство и пред заместник